CELEX: 62008CA0206
Language: sk
Date: 2009-09-10 00:00:00
Title: Vec C-206/08: Rozsudok Súdneho dvora (tretia komora) z  10. septembra 2009 (návrh na začatie prejudiciálneho konania, ktorý podal Thüringer Oberlandesgericht — Nemecko) — Wasser- und Abwasserzweckverband Gotha und Landkreisgemeinden (WAZV Gotha)/Eurawasser Aufbereitungs- und Entsorgungsgesellschaft mbH (Postupy verejného obstarávania v odvetviach vodného hospodárstva, energetiky, dopravy a poštových služieb — Služby vo verejnom záujme na dodávku pitnej vody a čistenie odpadových vôd — Koncesia na služby — Pojem — Presun rizika prevádzky spojeného s predmetnou službou na zmluvného partnera)

7.11.2009   
            
            
               SK
            
            
               Úradný vestník Európskej únie
            
            
               C 267/20
            
         Rozsudok Súdneho dvora (tretia komora) z 10. septembra 2009 (návrh na začatie prejudiciálneho konania, ktorý podal Thüringer Oberlandesgericht — Nemecko) — Wasser- und Abwasserzweckverband Gotha und Landkreisgemeinden (WAZV Gotha)/Eurawasser Aufbereitungs- und Entsorgungsgesellschaft mbH
   (Vec C-206/08) (1)
   
   (Postupy verejného obstarávania v odvetviach vodného hospodárstva, energetiky, dopravy a poštových služieb - Služby vo verejnom záujme na dodávku pitnej vody a čistenie odpadových vôd - Koncesia na služby - Pojem - Presun rizika prevádzky spojeného s predmetnou službou na zmluvného partnera)
   2009/C 267/34
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Thüringer Oberlandesgericht
   
      Účastníci konania pred vnútroštátnym súdom
   
   
      Žalobca: Wasser- und Abwasserzweckverband Gotha und Landkreisgemeinden (WAZV Gotha)
   
      Žalovaný: Eurawasser Aufbereitungs- und Entsorgungsgesellschaft mbH
   
      Za účasti: Stadtwirtschaft Gotha GmbH, Wasserverband Lausitz Betriebsführungs GmbH (WAL)
   
      Predmet veci
   
   Návrh na začatie prejudiciálneho konania — Thüringer Oberlandesgericht — Výklad článku 1 ods. 2 písm. a) a d) a ods. 3 písm. b) smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (Ú. v. EÚ L 134, s. 1; Mim. vyd. 06/007, s. 19) — Verejné obstarávanie na poskytnutie služieb vo verejnom záujme na výrobu, prepravu a dodávku pitnej vody, ako aj na čistenie a spracovanie odpadových vôd na základe koncesie na služby — Rozlišovacie kritériá medzi zákazkou na služby a koncesiou na služby
   
      Výrok rozsudku
   
   Skutočnosť, že v prípade zmluvy o poskytnutí služieb zmluvný partner nie je priamo odmenený verejným obstarávateľom, ale má právo vyberať peňažné plnenie na súkromnoprávnom základe od tretích osôb, postačuje na to, aby bola táto zmluva kvalifikovaná ako „koncesia na služby“ v zmysle článku 1 ods. 3 písm. b) smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb, pokiaľ zmluvný partner preberá v plnom alebo aspoň prevažnom rozsahu hospodárske riziko prevádzky, ktoré znáša verejný obstarávateľ, teda aj v prípade, že je toto riziko, ktoré je spojené s predmetnou službou na základe foriem jej verejnoprávneho fungovania, od počiatku podstatne obmedzené.
   
      (1)  Ú. v. EÚ C 247, 27.9.2008.